pythainlp/thai_wikipedia_clean_20230101 huggingface dataset:
บ้างก็มีแนวคิดว่าป้อมคงกระพันได้สร้างทับที่ของนิวอัมสเตอร์ดัม แต่ก็ยังไม่ทราบแน่ชัด ตามพงศาวดารกล่าวว่าสถานีการค้าที่ปากคลองบางปลากดนั้นสร้างด้วยไม้ไผ่ หากอยู่ที่เดียวกันกับตัวป้อมแสดงถึงการที่ผู้สร้างป้อมใช้ฐานรากเก่าของสถานีการค้าในการสร้างป้อมทับ หากไม่ถูกต้องแสดงถึงสถานีการค้าของฮอลันดาอยู่คนละพื้นที่กับตัวป้อมคงกระพันหรืออาจอยู่ในพื้นที่เดียวกันแต่ไม่มีการใช้อิฐในการสร้างเป็นผลให้พังทลายลงก่อนที่จะมีการสร้างป้อม
จระเข้คลองบางปลากด.
จระเข้ในบริเวณนี้เป็นจระเข้น้ำกร่อยซึ่งมีขนาดโตกว่าที่อื่นด้วยเพราะเป็นพื้นที่ที่อุดมสมบูรณ์ทั้งสัตว์น้ำจืดและน้ำเค็ม ในสมัยพระบาทสมเด็จพระจุลจอมเกล้าเจ้าอยู่หัว ชาวปากน้ำ สมุทรปราการ เคยมีปัญหาเรื่องจระเข้โดยเฉพาะที่อาศัยอยู่ปากคลองบางปลากดและรอบเกาะองค์พระสมุทรเจดีย์ ครั้งหนึ่งทรงมีพระราชหัตถเลขาว่า "เวลาเที่ยงครึ่ง มาถึงคลองบางปลากด ที่เราไปเล่นจระเข้แต่ก่อน แต่เสียทีเพราะมาช้าไป จึงหลุดไปเสียก่อน"
อีกหลักฐานหนึ่งในจดหมายบันทึกของเมืองสมุทรปราการ เมื่อ ร.ศ. 120 บันทึกไว้ว่ามีจระเข้ตัวใหญ่ออกไล่ล่าชาวบ้านริมคลองบางปลากดที่ลงอาบน้ำตามตลิ่งจนชาวบ้านถูกคาบหายไปลงในแม่น้ำ
พื้นที่บริเวณคลองบางปลากดเป็นที่ราบลุ่มมีน้ำเค็มท่วมถึง เมื่อถึงฤดูฝนน้ำจะหลากมาตามยังลำคลองทำให้เกิดน้ำท่วมส่วนใหญ่โดยเฉพาะบริเวณปากคลองอย่างบริเวณวัดแค และยังมีวัดที่ตั้งอยู่ริมคลองคือ วัดใหญ่และวัดใหม่ โดยที่วัดใหญ่จะมี "ตลาดน้ำเมืองพระ" ตั้งอยู่ริมคลอง
Glen Powell
สโมสรฟุตบอลแมนเชสเตอร์ยูไนเต็ดในฤดูกาล 2022–23
สโมสรฟุตบอลแมนเชสเตอร์ยูไนเต็ดในฤดูกาล 2022–23 เป็นฤดูกาลที่ 145 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 48 ติดต่อกันในลีกสูงสุดของฟุตบอลอังกฤษ สโมสรจะเข้าร่วมในพรีเมียร์ลีก, เอฟเอคัพ และ อีเอฟแอลคัพ และยูฟ่ายูโรปาลีก
นอกจากนี้ยังมีช่วงพักกลางฤดูกาลสำหรับ ฟุตบอลโลก 2022 ใน ประเทศกาตาร์, กับนัดสุดท้ายในช่วงสุดสัปดาห์ของวันที่ 12–13 พฤศจิกายน ค.ศ. 2022, และแมตช์แรกหลังจากฟุตบอลโลกในวันที่ 26 ธันวาคม ค.ศ. 2022, ตามด้วย ฟุตบอลโลก นัดชิงชนะเลิศ ในวันที่ 18 ธันวาคม ค.ศ. 2022.
ยูไนเต็ดยืนยันถึงการมาทัวร์แห่งแรกของพวกเขา ด้วยการออกเดินทางสู่กรุงเทพมหานคร ประเทศไทย และเมลเบิร์น ประเทศออสเตรเลีย เพื่อเผชิญหน้ากับลิเวอร์พูลในแบงค็อก เซนจูรี คัพ, เมลเบิร์นวิกตอรี และคริสตัลพาเลซ นัดกระชับมิตรถึงสามนัดในออสเตรเลียถูกเพิ่มเข้ามาในภายหลัง, ในนัดที่พบกับ แอสตันวิลลา. การเดินทางไปนอร์เวย์ยังได้รับการยืนยันสำหรับโปรแกรมการแข่งขันที่พบกับ อัตเลติโกเดมาดริด. แมตช์เหย้าหนึ่งนัด, นัดแรกของ เอริก เติน ฮัค ในฐานะผู้จัดการทีมแมนฯ ยูไนเต็ด, ได้รับการยืนยันว่าพบกับ ราโยบาเยกาโน สำหรับวันที่ 31 กรกฎาคม.
ยูไนเต็ดเริ่มต้นทัวร์ด้วยชัยชนะสวยหรู 4–0 เหนือ ทีมคู่อริตลอดกาล ลิเวอร์พูล, จึงทำให้ได้แชมป์แบงค็อก เซ็นจูรี คัพ.
โปรแกรมการแข่งขัน พรีเมียร์ลีก ฤดูกาล 2022–23 ได้ถูกปล่อยออกมาเมื่อวันที่ 16 มิถุนายน ค.ศ. 2022.
ลีกฤดูกาลจะเริ่มต้นกับแมตช์เหย้าที่จะพบกับ ไบรตันแอนด์โฮฟอัลเบียน ในวันที่ 7 สิงหาคม ค.ศ. 2022.
ในฐานะทีมจากพรีเมียร์ลีก, ยูไนเต็ดจะเข้าสู่ เอฟเอคัพ ฤดูกาล 2022–23 ในรอบที่สามในเดือนมกราคม ค.ศ. 2023.
ในฐานะที่ยูไนเต็ดจะเข้าร่วมในการแข่งขันยูฟ่า, พวกเขาจะเข้าสู่ อีเอฟแอลคัพ ฤดูกาล 2022–23 ในรอบสามในเดือนพฤศจิกายน ค.ศ. 2022. และยูไนเต็ดถูกจับสลากได้เล่นในบ้านพบกับ แอสตันวิลลา; แมตช์นี้จะลงเล่นที่สนามโอลด์แทรฟฟอร์ดในช่วงสุดสัปดาห์ของวันที่ 7 พฤศจิกายน.
มีการจบในอันดับที่หกใน พรีเมียร์ลีก ฤดูกาลที่แล้ว, แมนเชสเตอร์ยูไนเต็ดได้เข้ารอบสำหรับ ยูฟ่ายูโรปาลีก ฤดูกาล 2022–23 พวกเขาจะเข้าสู่รอบแบ่งกลุ่มในเดือนกันยายน ค.ศ. 2022 ในรอบแบ่งกลุ่มแมนเชสเตอร์ยูไนเต็ดอยู่ในกลุ่มอี ร่วมกับเรอัลโซซิเอดัด จากสเปน, เชริฟฟ์ตีรัสปอล จากมอลโดวา และโอโมเนีย จากไซปรัส
หลังจากจบอันดับที่สองในกลุ่ม ยูไนเต็ดจะต้องลงเล่นในยูโรปาลีก รอบแพ้คัดออก เพลย์ออฟ พบกับหนึ่งในแปดทีมอันดับที่สามที่ตกรอบมาจากยูฟ่าแชมเปียนส์ลีก รอบแบ่งกลุ่ม โดยจะไม่พบกับทีมที่มาจากอังกฤษสำหรับการจับฉลากในวันที่ 7 พฤศจิกายน ค.ศ. 2022 ดังนั้นในแปดทีมที่มีความเป็นไปได้ ประกอบด้วย: อายักซ์, บาร์เซโลนา, ไบเออร์ เลเวอร์คูเซิน, ยูเวนตุส, เร็ดบุลซัลทซ์บวร์ค, เซบิยา, ชัคตาร์ดอแนตสก์ และ สปอร์ติงลิสบอน ยูไนเต็ดถูกจับสลากเป็นทีมแรกที่มาจากโถรองแชมป์กลุ่มประกบคู่พบกับบาร์เซโลนา ทั้งสองทีมเคยเจอกันมาแล้วอย่างเป็นทางการ 13 นัด โดยเฉพาะในยูโรเปียนคัพวินเนอร์สคัพ 1991 รอบชิงชนะเลิศ ซึ่งยูไนเต็ดชนะ 2–1 และยูฟ่าแชมเปียนส์ลีก นัดชิงชนะเลิศ 2008–2009 และ ยูฟ่าแชมเปียนส์ลีก นัดชิงชนะเลิศ 2011 ซึ่งบาร์เซโลนาชนะ 2–0 และ 3–1 ตามลำดับ นี่เป็นการพบกันครั้งแรกของทั้งสองทีมนับตั้งแต่แชมเปียนส์ลีก ฤดูกาล 2018–19 รอบก่อนรองชนะเลิศ ซึ่งยูไนเต็ด แพ้ 4–0 รวมผลทั้งสองนัด
เอริก เติน ฮัค เข้ามารับช่วงคุมทีมต่อจาก ราล์ฟ รังนิก ที่ไปรับตำแหน่งกุนซือ ทีมชาติออสเตรีย แต่ยังไม่สามารถซื้อขายนักเตะคนใดเข้ามาสู่ทีม มีเพียงการปล่อยนักเตะหลายคนที่กำลังจะหมดสัญญาออกจากทีม โดย เติน ฮัค ได้นัดนักเตะเข้าแคมป์ฝึกซ้อมในวันจันทร์ที่ 27 มิถุนายน พร้อมกำชับให้ตัดหญ้าไม่ให้ยาวเกิน 15 เซนติเมตร เพื่อให้บรรดานักเตะเล่นในสไตล์ผ่านบอลเร็ว และยังเป็นการเพิ่มสปีดความเร็วของลูกบอล และยังได้นำกฎเหล็กสมัยที่ เซอร์ อเล็กซ์ เฟอร์กูสัน ยังเป็นกุนซืออยู่แต่ถูกกุนซือคนต่อ ๆ มาละเลยไปกลับมาใช้นั่นคือการให้นักเตะทานข้าวที่โรงอาหารของทีมพร้อมกันโดย เติน ฮัค และทีมงานสตาฟฟ์จะร่วมทานด้วยเพราะเชื่อว่าประเพณีแบบย้อนยุคจะพาทีมประสบความสำเร็จได้
นอกจากนี้ยังได้นำกฎเรียกรวมพลนักเตะฝึกซ้อมตอน 9 โมงเช้าในสมัย เซอร์อเล็กซ์ เฟอร์กูสัน กลับมาใช้ โดยพวกเขาให้ความสนใจในตัวนักเตะหลายคน กระทั่งในวันศุกร์ที่ 1 กรกฎาคม ค.ศ. 2022 ฟาบรีซีโอ โรมาโน นักข่าวชื่อดังซึ่งเป็นกูรูในด้านการซื้อขายนักเตะได้โพสต์ทวิตเตอร์ส่วนตัวยืนยัน การบรรลุข้อตกลงในการคว้าตัว ไทเรลล์ มาลาเซีย แบ็กซ้ายวัย 22 ปีจาก ไฟเยอโนร์ด ของแมนเชสเตอร์ยูไนเต็ด ด้วยจำนวนเงิน 15 ล้านยูโรบวกเงินส่วนเสริมอีก 2 ล้านยูโรนับเป็นนักเตะคนแรกในยุคของ เอริก เติน ฮัค โดย โรมาโน ได้โพสต์เพิ่มเติมว่าเป็นดีลนี้เป็นดีลที่ไฮแจ็คมาจาก โอลิมปิกลียง ซึ่งได้รับการเปิดเผยเมื่อวันอังคารที่ 28 มิถุนายน นอกจากนี้ในวันเสาร์ที่ 2 กรกฎาคม พวกเขาได้ปล่อย ดีน เฮนเดอร์สัน ผู้รักษาประตูมือ 2 ของทีมให้ นอตทิงแฮมฟอเรสต์ ยืมตัวไปใช้งาน 1 ฤดูกาลโดยไม่มีออปชั่นซื้อขาด
หลังจากนั้น คริสเตียโน โรนัลโด ได้แจ้งกับทางสโมสรขอย้ายทีมโดยมี เชลซี ให้ความสนใจในการดึงไปร่วมทีมด้วยค่าตัว 14 ล้านปอนด์ ขณะที่ทีมใหญ่ทีมอื่นไม่ให้ความสนใจ ทำให้เขาไม่ได้ร่วมเดินทางมาอุ่นเครื่องเจอกับ ลิเวอร์พูล ที่ประเทศไทย แต่ในที่สุดทางโรนัลโดก็ไม่ได้ย้ายทีม กระทั่งวันจันทร์ที่ 11 กรกฎาคม สโมสรได้ขาย อังเดรอัส เปเรย์รา ไปให้กับ ฟูลัม แบบไม่เปิดเผยค่าตัว จากนั้นสโมสรได้ผู้เล่นเข้ามาเสริมทีมอีก 4 คนคือ เครสแจน อีเรกเซิน แบบฟรี ๆ หลังหมดสัญญากับ เบรนต์ฟอร์ด, ลิซันโดร มาร์ติเนซ ปราการหลังร่างเล็กจาก อายักซ์, กาเซมีรู กองกลางทีมชาติบราซิลจาก เรอัลมาดริด และ อังตูนี จาก อายักซ์ ในวันสุดท้ายของตลาดซื้อขายหน้าร้อน ในวันเดียวกันยูไนเต็ดก็ได้ขายกองกลางดาวรุ่งอนาคตไกลถึง 2 คนแบบไม่เปิดเผยค่าตัวคือ ตาฮิต โชง ไป เบอร์มิงแฮมซิตี และ เจมส์ การ์เนอร์ ไป เอฟเวอร์ตัน
เปิดฤดูกาลยูไนเต็ดออกสตาร์ทได้ไม่ดีด้วยการเปิดบ้านแพ้ให้กับ ไบรตันแอนด์โฮฟอัลเบียน 1-2 เมื่อวันอาทิตย์ที่ 7 สิงหาคมและออกไปเยือนแพ้ให้กับ เบรนต์ฟอร์ด 0-4 ทำให้ยูไนเต็ดเป็นอันดับสุดท้ายของตาราง ก่อนจะกลับมาชนะในลีก 4 นัดรวดคือชนะในบ้านเหนือ ลิเวอร์พูล 2-1 จากการทำประตูของ เจดอน แซนโช และ มาร์คัส แรชฟอร์ด ทำให้ยูไนเต็ดขยับขึ้นมาอยู่ที่อันดับ 14 ของตาราง ออกไปเยือนเอาชนะ เซาแทมป์ตัน 1-0 จากประตูชัยของ บรูนู ฟือร์นังดึช ทำให้ขยับขึ้นมาอยู่ที่อันดับ 7 ของตาราง ออกไปเยือนเอาชนะ เลสเตอร์ซิตี 1-0 จากประตูชัยของ เจดอน แซนโช ยูไนเต็ดจึงขยับขึ้นมาอยู่ที่ 5 ของตาราง และเปิดบ้านเอาชนะ อาร์เซนอล 3-1 จากการทำประตูของ อังตูนี ที่ลงสนามเป็นนัดแรก และ มาร์คัส แรชฟอร์ด ที่เหมาคนเดียว 2 ประตู แต่ยังคงอยู่อันดับที่ 5 ของตารางตามเดิม
Erik ten Hag
หงโจ้ว
หงโจ้ว (ภาษาแมนจู: ᡥᡠᠩᠵᡝᠣ, ภาษาจีน 弘昼 5 มกราคม ค.ศ. 1712 – 2 กันยายน ค.ศ 1770) เดิมทรงพระอิสริยยศ เหอกงชินหวัง เป็นองค์ชายแมนจูแห่งราชวงศ์ชิง
องค์ชายหงโจ้วประสูติในราชตระกูลอ้ายซินเจว๋หลัว เป็นโอรสองค์ที่ 5 ของจักรพรรดิยงเจิ้ง (ประสูติตั้งแต่สมัยยังเป็นองค์ชายอิ้นเจิน) พระมารดาของพระองค์คือพระสวามี ชุนเค่อหรือพระอัครชายาหยูแห่งตระกูลเกิง เป็นธิดาของเกิงเต๋อจินในราชสำนักแมนจู และทรงเป็นพระอนุชาต่างมารดาของจักรพรรดิเฉียนหลง
จักรพรรดิยงเจิ้ง
จักรพรรดิเฉียนหลง
แอดัม โรส
สิธาถ มัลโฮตรา
สิธู มูส วาลา
ศุภทีป สิงห์ สิธู ( ; , 11 มิถุนายน 1993 – 29 พฤษภาคม 2022) หรือชื่อในวงการคือ สิธู มูส วาลา  เป็นนักร้อง แร็ปเปอร์ นักแสดง และนักการเมืองชาวอินเดีย มีผลงานหลักอยู่ในดนตรีปัญจาบและภาพยนตร์ปัญจาบ
เขาเป็นที่รู้จักจากผลงานเพลง "So High" และในปี 2018 เขาปล่อยอัลบัมเปิดตัว "PBX 1" ซึ่งขึ้นสูงสุดอันดับที่ 66 บนชาร์ต "บิลบอร์ด" แคนาเดียนอัลบัม หลังจากปล่อยอัลบัมนี้ เขาออกมาผลิตดนตรีเอง ซิงเกิลปี 2019 ชื่อ "47" ยังติดอันดับบนชาร์ตซิงเกิลสหราชอาณาจักร ในปี 2020 "เดอะการ์เดียน" ระบุชื่อเขาเป็นหนึ่งใน 50 ศิลปินมาแรง (up and coming artists) เขาเคยมีเพลงติดอันดับบนชาร์ตยูเคเอเชียน รวมสิบเพลง ในจำนวนนี้สองเพลงติดอันดับหนึ่ง ผลงานเพลง "Bambiha Bole" อยู่ในห้าอันดับแรกบนชาร์ตดนตรีของยูทูบทั่วโลก ในปี 2021 เขาปล่อยแทร็ก "Moosetape" ซึ่งติดชาร์ตทั่วโลก รวมถึงแคนาเดียนฮอต 100, ยูเคเอเชียน และนิวซีแลนด์ฮอต
เขาเป็นที่รู้จักจากรูปแบบเนื้อเพลงที่เป็นที่ถกเถียง หลายครั้งเนื้อเพลงของเขามีเนื้อหาสนับสนุนวัฒนธรรมปืน และท้าทายความเชื่อทางศาสนา เช่นในกรณีที่เคยมีเนื้อเพลงที่ดูหมิ่นมาตาภาคเการ์ ซึ่งเป็นที่นับถือในศาสนาซิกข์ เขายังเคยถูกฟ้องร้องทางกฎหมายหลายครั้งจากเนื้อหาในเพลงที่สนับสนุนวัฒนธรรมปืน เนื้อหารุนแรง และสนับสนุนความรุนแรง ในปี 2022 ก่อนเขาเสียชีวิต ยังมีเรื่องฟ้องร้องทางกฎหมายต่อเขาที่ยังดำเนินอยู่สี่กรณี มูส วาลา เริ่มขึ้นสู่การเมืองโดยเข้าเป็นนัการเมืองในพรรคคองเกรส และลงสมัครเลือกตั้งในการเลือกตั้งคณะนิติบัญญัติรัฐปัญจาบ ปี 2022 ในเขตเลือกตั้งมันสา แต่ไม่ชนะ เขาถูกปืนยิงเสียชีวิตในวันที่ 29 พฤษภาคม 2022 โดยมือปืนที่ยังไม่ทราบว่าเป็นใคร
Sidhu Moose Wala
พรรคอามอาทมี
พรรคอามอาทมี (; ; AAP) เป็นพรรคการเมืองในประเทศอินเดีย ก่อตั้งขึ้นในปี 2012 โดยอรวินท์ เกชริวัลและคณะ พรรค AAP ถือกำเนิดขึ้นจากการเคลื่อนไหวต่อต้านคอร์รัปชั่นในปี 2011 ปัจจุบัน AAP เป็นพรรคเสียงข้างมากในสองรัฐบาล ได้แก่สภานิติบัญญัติของเดลีและรัฐปัญจาบ โดยพรรควางตัวในฐานะทางเลือกแทนพรรคใหญ่สองพรรค (ภารตียชนตา (BJP) กับ คองเกรสแห่งชาติอินเดีย (INC))
พรรคตั้งขึ้นหลังเกชริวัลแตกหักกับนักเคลื่อนไหว อันนา ฮาซาเร ในประเด็นเรื่องการรวมการเมืองเลือกตั้งเข้าในการเคลื่อนไหวต้านคอร์รัปชั่นปี 2011 ซึ่งเรียกร้องรัฐบัญญัติชนโลกปาล มาตั้งแต่ปี 2011 ฮาซาเร ต้องการการเคลื่อนไหวที่ไม่ยุ่งเกี่ยวกับการเมือง ในขณะที่เกชริวัลต้องการตัวแทนในระดับรัฐบาล
พรรคชนะการเลือกตั้งแรกในการเลือกตั้งสภานิติบัญญัติเดลี ปี 2013 และกลายมาเป็นพรรคที่ใหญ่ที่สุดรองจาก BJP และเนื่องจากทั้งสองพรรคไม่ได้มีเสียงข้างมากโดยสัมบูรณ์ AAP จึงตั้งรัฐบาลร่วมกับสมาชิกจาก INC เกชริวัลกลายมาเป็ยซีเอ็มประจำเดลี แต่รัฐบาลของเขาก็ลาออกหลัง 49 วัน เนื่องจากเขาไม่สามารถผ่านรัฐบัญญัติชนโลกปาลในสภาได้ เนื่องจากขาดการสนับสนุนของ INC นับจากนั้น ตำแหน่งซีเอ็มของเดลีจึงกลายเป็นของประธานาธิบดี จนถึงการเลือกตั้งปี 2015 ที่ซึ่ง AAP ชนะ 67 จาก 70 ที่นั่งในสภานิติบัญญัติเดลี สามที่นั่งที่เหลือเป็นของ BJP และ INC ไม่มีที่นั่งในสภา เกชริวัลสาบานตนเข้ารับตำแหน่งเป็นซีเอ็มเดลีอีกครั้ง AAP แพ้ทั้งเจ็ดเขตเลือกตั้งในโลกสภาให้กับ BJP ในการเลือกตั้งระดับชาติปี 2019 แต่ AAP ยังคงเอาชนะ BJP ในการเลือกตั้งสภานิติบัญญัติเดลีในปี 2020 ด้วยจำนวน 62 ที่นั่ง
AAP มีความนิยมที่แข็งแกร่งอยู่นอกเดลี นับตั้งแต่กลายมาเป็นพรรคใหญ่ที่สุดอันดับสองหละงการเลือกตั้งสภานิติบัญญัติรัฐปัญจาบ ปี 2017 ด้วยจำนวน 20 ที่นั่ง และในการเลือกตั้งปี 2022 สามารถชนะที่นั่งในสภานิติบัญญัติรัฐไปถึง 92 ที่นั่ง โดยมีภควันต์ มานน์ สาบานตนเข้ารับตำแหน่งซีเอ็มรัฐปัญจาบ นอกจากนี้พรรคยังขยายอิทธิพลไปยังดินแดนสหภาพจัณฑีครห์ และ กัว เช่นกัน
List of AEW Women's World Champions
เออีดับเบิลยู เวิลด์ แท็กทีม แชมเปียนชิป
เออีดับเบิลยู เวิลด์ แท็กทีม แชมเปียนชิป (AEW World Tag Team Championship) เป็นเข็มขัดแชมป์มวยปล้ำอาชีพระดับแท็กทีมจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 18 มิถุนายน ค.ศ. 2019 โดยแชมป์คู่แรกคือ SoCal Uncensored (Frankie Kazarian and Scorpio Sky)
AEW World Tag Team Championship
มิถุนายน พ.ศ. 2565
มิถุนายน พุทธศักราช 2565 เป็นเดือนที่ 6 ของปี พ.ศ. 2565 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี
ออสวัลโด (ละครโทรทัศน์)
ออสวัลโด  เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย เปโดร เอโบลิ (Pedro Eboli) ร่วมผลิตโดย เบิร์โด สตูดิโอ (Birdo Studio) และ ซิมไบโอซิส เอ็นเตอร์เทนเมนท์ (Symbiosys Entertainment) ฉายตอนแรกเมื่อวันที่ 11 ตุลาคม 2017
โครงการรับจำนำข้าว
โครงการรับจำนำข้าว เป็นโครงการช่วยเหลือเกษตรกรในสมัยรัฐบาลยิ่งลักษณ์ ชินวัตร เพื่อให้ชาวนาสามารถนำผลผลิตมาแลกเป็นเงินได้ ซึ่งมีความพิเศษคือไม่จำกัดโควตาและกำหนดราคาไว้สูงกว่าราคาตลาดมาก ถึงแม้นโยบายดังกล่าวจะเป็นที่นิยมของชาวนา แต่นโยบายนี้ถูกวิจารณ์ในหลายด้านทั้งในเรื่องความเสี่ยงต่อการฉ้อราษฎร์บังหลวง ข้อกล่าวหา "ขาดทุน" และการยกมาเป็นประเด็นโจมตีทางการเมือง
รายงาน "การคอร์รัปชั่นกรณีการศึกษา : โครงการรับจํานําข้าวทุกเม็ด" เมื่อปี 2557 เขียนว่าประโยชน์จากโครงการนี้ส่วนใหญ่ตกอยู่กับชาวนารายกลางและรายใหญ่ ในพื้นที่ชลประทานภาคกลางและภาคเหนือตอนล่าง แต่ได้ทำให้เกิดต้นทุนสวัสดิการ (welfare cost) 1.2 แสนล้านบาท เป็นการทำลายกลไกตลาดและส่งผลเสียต่อคุณภาพข้าว รายงานดังกล่าวยังอ้างมูลค่าการทุจริตที่คำนวณจากแบบจำลองตลาดข้าว คิดเป็น 84,476 ล้านบาท ซึ่งมีหลายวิธี เช่น การลักลอบนำข้าวไปขายก่อน การขายสิทธิ การซื้อข้าวจากต่างประเทศหรือนำข้าวนอกโครงการมาจำนำ เป็นต้น ซึ่งรัฐบาลไม่ได้ดำเนินการอย่างโปร่งใสเพื่อป้องกันการทุจริต โดยมีการปกปิดตัวเลขการขายข้าวแบบรัฐต่อรัฐ หรือขายให้พ่อค้าที่เสนอราคาซื้อข้าวของรัฐ นโยบายนี้ยังก่อให้เกิดอุปทานเทียม ทำให้มีการเร่งลงทุนเพื่อแสวงกำไรพิเศษ (rent seeking activities) อย่างกว้างขวาง โดยมีการใช้ปุ๋ย ยากำจัดศัตรูพืช และใช้น้ำเพิ่มขึ้น
อีกด้านหนึ่งนโยบายดังกล่าวเกิดจากการคาดการณ์ที่ผิดพลาด โดยรัฐบาลมองว่าเมื่อรับจำนำข้าวจากเกษตรกรแล้วจะสามารถระบายข้าวในตลาดโลกได้ อย่างไรก็ตาม สถานการณ์ที่เปลี่ยนแปลงทำให้ไม่สามารถระบายข้าวได้ ผลทำให้มีข้าวคงค้างถึง 18 ล้านตันเมื่อสิ้นโครงการปี 2557 และยังส่งผลทำให้การส่งออกข้าวของไทยลดลงเพราะต้นทุนสูงขึ้น ในปี 2565 องค์การคลังสินค้ายังพบว่ามีข้าวคงค้างอีก 220,000 ตัน และคาดว่าจะระบายหมดในเดือนกันยายน 2565 องค์การคลังสินค้าได้ส่งฟ้องร้องดำเนินคดีรวม 1,143 คดี ซึ่งส่วนใหญ่เป็นคดีเกี่ยวกับผู้ประกอบการโรงสี และเจ้าของโกดังที่ อคส.เช่าฝากเก็บข้าวสาร ทำให้ข้าวเสื่อมสภาพไปจากเดิม หรือข้าวสูญหายไปจากสต๊อก
องค์การคลังสินค้าคาดการณ์ว่ารัฐจะขาดดุลงบประมาณ 5 แสนล้านบาท แต่ประยุทธ์ จันทร์โอชา อ้างในปี 2565 ว่านโยบายรับจำนำข้าวทำให้รัฐขาดดุลงบประมาณ 9.5 แสนล้านบาท และรัฐบาลของตนชำระหนี้ไปแล้ว 7.8 แสนล้านบาท ส่วนชญาดา ตระกูลรุ่งโรจน์ อดีตพนักงานธนาคารเพื่อการเกษตรและสหกรณ์การเกษตร (ธ.ก.ส.) เป็นผู้ออกมาเปิดเผยว่ามีการสรุปมูลค่าความเสียหายของโครงการรับจำนำข้าวสูงกว่าจริงอย่างน้อย 32,000 ล้านบาท ทำให้เธอตกเป็นจำเลยในคดีที่ ธ.ก.ส. ฟ้องฐานหมิ่นประมาท ซึ่งในปี 2565 เธอถูกตำรวจจับกุมโดยใช้หมายจับตั้งแต่ปี 2564 ทำให้เกิดการตั้งคำถามว่าเป็นคดีการเมืองหรือไม่ ทั้งนี้เคยมีผู้บริหาร ธ.ก.ส. ที่ตกเป็นจำเลยในคดีเกี่ยวกับโครงการรับจำนำข้าวได้เป็นสมาชิกวุฒิสภาสมัยคณะรักษาความสงบแห่งชาติด้วย
นโยบายนี้ถูกหยิบยกมาเป็นประเด็นการเมืองในวิกฤตการณ์การเมืองไทย พ.ศ. 2556–2557 โดยในขณะนั้นรัฐบาลยิ่งลักษณ์หลังยุบสภาผู้แทนราษฎรมีสภาพเป็นรัฐบาลรักษาการ จึงไม่สามารถสร้างหนี้ที่จะผูกพันรัฐบาลต่อไปได้ ทำให้รัฐบาลผิดนัดชำระหนี้และไม่สามารถโอนเงินให้แก่ผู้เดือดร้อนกว่า 1.3 แสนล้านบาท ด้าน กปปส. ซึ่งเป็นกลุ่มต่อต้านรัฐบาลขณะนั้น อ้างว่าพวกตนจะขอเรี่ยไรเงินบริจาคไปช่วยเหลือเกษตรกรที่ได้รับผลกระทบเอง
ในคดีระบายข้าวจีทูจี มีผู้เกี่ยวข้องถูกศาลพิพากษาลงโทษจำคุกและชดใช้ค่าเสียหายเนื่องจากมีการขายข้าวผิดวัตถุประสงค์ ยิ่งลักษณ์เองก็ถูกศาลพิพากษาลับหลังให้จำคุก 5 ปีเนื่องจากปล่อยปละละเลยให้มีการทุจริต แต่ศาลปกครองกลางเพิกถอนคำสั่งกระทรวงการคลังให้ยิ่งลักษณ์ชดใช้ค่าสินไหมทดแทนในโครงการดังกล่าว ซึ่งกรมบังคับคดีอายัดไว้ 35,000 ล้านบาท
แฮลิแฟกซ์
แฮลิแฟกซ์ โดยทั่วไปหมายถึง
อุลเทียร์ มิลโควิช
รายชื่อผู้ครองตำแหน่งมิสเตอร์โกลบอล
รายชื่อผู้ที่ครองตำแหน่งมิสเตอร์โกลบอลอย่างเป็นทางการ โดยเรียงลำดับตามปีการจัดประกวดดังต่อไปนี้
การให้สารน้ำ
ยาต้านแบคทีเรีย
กินิว
กลูโด้
ฮิตโตะ
คาลิฟูล่าและเกล
คาลิฟูล่า (カリフラ, Caulifla) และ เกล (ケール, Kale) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล ซูเปอร์
วัดโคมนาราม
วัดโคมนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบ้านแหลม จังหวัดเพชรบุรี ที่ดินตั้งวัดมีเนื้อที่ 22 ไร่ 16 ตารางวา อาณาเขต ทิศเหนือจดคลองเก่าบางแก้ว ทิศใต้ทิศตะวันออกและทิศตะวันตกจดที่ดินเอกชน ที่ธรณีสงฆ์ จำนวน 1 แปลง เนื้อที่ 19 ไร่
วัดโคมนาราม เดิมชื่อ วัดในบางแก้ว ตั้งวัดเมื่อ พ.ศ. 2430 เดิมวัดตั้งอยู่ใกล้ชายฝั่งทะเล ต่อมาต้องย้ายให้ตั้งอยู่ห่างชายฝั่งทะเลมากขึ้นเนื่องจากไม่สามารถประกอบศาสนกิจได้ ตลอดจนเป็นพื้นที่ฝังศพของผู้นับถือศาสนาอิสลามจากชุมชนบ้านปึก อำเภอจะนะ จังหวัดสงขลา พื้นที่บางส่วนถูกน้ำทะเลพัดหายไป จึงย้ายวัดมาตั้งทางทิศใต้ห่างจากวัดเดิมประมาณ 15 เส้น เป็นที่ดอนอยู่ระหว่างปากคลองบางทะลุกับปากคลองโพธิ์พระ วัดได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523
อาคารเสนาสนะที่สำคัญ ได้แก่ อุโบสถ กว้าง 8.15 เมตร ยาว 23.50 เมตร สร้างเมื่อ พ.ศ. 2519 เป็นอาคารคอนกรีตเสริมเหล็กครึ่งตึกครึ่งไม้ ศาลาการเปรียญ กว้าง 9.5 เมตร ยาว 17.5 เมตร สร้างเมื่อ พ.ศ. 2517 เป็นอาคารไม้ทรงไทย 2 ชั้น ครึ่งตึกครึ่งไม้ วิหาร กว้าง 6 เมตร ยาว 9 เมตร เป็นอาคารไม้ทรงไทย 2 ชั้น หอสวดมนต์ กว้าง 7.5 เมตร ยาว 9 เมตร สร้างเมื่อ 2517 เป็นอาคารไม้ทรงไทย ครึ่งตึกครึ่งไม้ 2 ชั้น และกุฏิสงฆ์ จำนวน 12 หลัง เป็นอาคารไม้ทรงไทย 2 หลัง ครึ่งตึกครึ่งไม้ 10 หลัง
เคเค (นักร้อง)
กฤษณกุมาร กุนนาถ (Krishnakumar Kunnath; 23 สิงหาคม 1968 – 31 พฤษภาคม 2022) หรือเป็นที่รู้จักในชื่อ KK เป็นนักร้องเพลงประกอบภาพยนตร์ชาวอินเดีย มีผลงานเพลงทั้งในภาษาฮินดี, ทมิฬ, เตลูกู, กันนาดา, มลยาฬัม, มราฐา, โอริยา, เบงกอล, อสาม และ คุชราต
KK เริ่มต้นอาชีพในสายดนตรีด้วยการร้องเพลงและทำนองประกอบโฆษณา เขาเดบิวต์ในภาพยนตร์จากซาวด์แทร็กให้กับ เอ. อาร์. ระห์มาน ในปี 1999 เขาปล่อยอัลบัมเดบิวต์ในชื่อ "Pal" ซึ่งมีเพลง ""Pal" และ "Yaaron"" ที่เป็นที่นิยมมากในงานเลี้ยงอำลาของโรงเรียนในอินเดีย เพลงดังอื่น ๆ ของเขา เช่น "Tadap Tadap" จาก "Hum Dil De Chuke Sanam" (1999), เพลงทมิฬ "Apadi Podu", "Dola Re Dola" จาก "Devdas" (2002), "Kya Mujhe Pyaar Hai" จาก "Woh Lamhe..." (2006), "Aankhon Mein Teri" จาก "Om Shanti Om" (2007), "Khuda Jane" จาก "Bachna Ae Haseeno" (2008), "Piya Aaye Na" จาก "Aashiqui 2" (2013), "Mat Aazma Re" จาก "Murder 3" (2013), "India Wale" จาก "Happy New Year" (2014) และ "Tu Jo Mila" จาก "Bajrangi Bhaijaan" (2015) เขาเคยได้รับเสนอชื่อเข้ารับรางวัลฟิล์มแฟร์อะวอร์ดหกครั้ง และเคยได้รับฟิล์มแฟร์อะวอร์ดเซาธ์หนึ่งครั้ง
KK (singer)
คามินาริมง เดนกิ
ยูอิโนะ อิวาเบะ
คุโรงาเนะ ซึบากิ
อิซึโนะ วาซาบิ
สึซึเมโนะ นามิดะ
ทาเคโตริ โฮกิ
ยอชคาร์-โอลา
ยอชคาร์-โอลา (; (มาริ และ ) เป็นเมืองหลวงของสาธารณรัฐมารีเอล ประเทศรัสเซีย ยอชคาร์-โอลา หมายถึง "เมืองสีแดง" ในภาษามาริและเดิมชื่อ ซารีโวโคกชาสค์  ก่อน ค.ศ. 1919, ชื่อ ครัสโนกอกชาสค์  ระหว่าง ค.ศ. 1919 และ 1927 (ทั้งสองชื่อตั้งตาม แม่น้ำมาลายาคอกชากา ซึ่งไหลผ่านเมือง) และ ชาร์ล่า , โดยชาวมารี
ยอชคาร์-โอลาก่อตั้งขึ้นเพื่อเป็นป้อมปราการทางทหารในปี ค.ศ. 1584 หลังจากการยึดครองของรัสเซียในภูมิภาคที่มีชาวมารีอาศัยอยู่ในแม่น้ำโวลก้าและแม่น้ำสาขา ปัจจุบันเป็นหนึ่งในศูนย์กลางของชาวมารี (โดยเฉพาะกลุ่มย่อย Meadow Mari) และศูนย์กลางการบริหารของเมืองยอชคาร์-โอลา
Kanna Hashimoto
Kasumi Arimura
คืยซิล
คืยซิล (; ; ตูวัน และ ; , ) เป็นเมืองหลวงของสาธารณรัฐตูวา ประเทศรัสเซีย ชื่อของเมืองหมายถึง "สีแดง" หรือ "สีแดงเข้ม" ในภาษาตูวัน (และในภาษาเตอร์กอื่น ๆ อีกมากมาย) มีประชากร
อุตสาหกรรม.
โรงงานผลิต ได้แก่ โรงอิฐ, โรงเลื่อย, การผลิตเครื่องเรือน, และโรงงานแปรรูปอาหาร
เจดีย์กลางน้ำ
เจดีย์กลางน้ำ อาจหมายถึง
เจดีย์กลางน้ำ (จังหวัดระยอง)
เจดีย์กลางน้ำ เป็นเจดีย์ที่ตั้งอยู่ที่ตำบลปากน้ำ อำเภอเมืองระยอง จังหวัดระยอง ตั้งอยู่บนเกาะกลางแม่น้ำระยอง ล้อมรอบไปด้วยป่าชายเลนมีน้ำล้อมรอบ เนื้อที่ราว 52 ไร่ เทศบาลนครระยองได้สร้างสะพานคอนกรีตเข้าไปสู่เจดีย์ ปัจจุบันอยู่ในความดูแลของวัดปากน้ำ
เจดีย์กลางน้ำสร้างเมื่อ พ.ศ. 2416 ในสมัยพระยาศรีสมุทรโภคชัยชิตสงคราม (เกตุ ยมจินดา) เป็นเจ้าเมืองระยอง จุดประสงค์การสร้างเพื่อเป็นสัญลักษณ์ ให้ชาวเรือหรือผู้โดยสารที่เดินทางผ่านถึงบริเวณนั้นได้ทราบว่ามาถึงเมืองระยองแล้ว สันนิษฐานว่าคงนำแนวคิดจากพระสมุทรเจดีย์ จังหวัดสมุทรปราการ ที่บอกให้ทราบว่าใกล้จะถึงกรุงเทพมหานครแล้ว
ราวกลางเดือน 12 ของทุกปีซึ่งเป็นฤดูน้ำหลาก จะมีงานประเพณีทอดกฐินและงานห่มผ้าเจดีย์กลางน้ำ นอกจากนั้นมีประเพณี งานลอยกระทง แข่งเรือยาว ประเพณีห่มผ้าเจดีย์ ผ้าที่จะนำมาห่มต้องเป็นผ้าสีแดง มีความยาว 6 เมตร
ลักษณะเป็นเจดีย์ทรงระฆัง ก่ออิฐถือปูน สูงราว 10 เมตร ตั้งอยู่บนฐานประทักษิณโดยรอบมีกำแพงแก้วเตี้ย ๆ ล้อมรอบมีบันไดทางขึ้น 2 ทาง  ส่วนฐานก่อเป็นช่องโค้งแหลมพนักระเบียงกรุด้วยกระเบื้องปรุเคลือบสีเขียว
วัดราชบัลลังก์ประดิษฐาราม
วัดราชบัลลังก์ประดิษฐาราม หรือเรียกกันว่า วัดทะเลน้อย ตามชื่อหมู่บ้านเพราะบริเวณนี้กล่าวกันว่าเดิมเป็นทะเล สันนิษฐานว่าเป็นวัดที่พระเจ้าตากสินให้ชาวบ้านสร้างขึ้นเพื่ออุทิศส่วนกุศลให้กับทหารที่เสียชีวิตจากวีรกรรมทุ่งเพลงบ้านทะเลน้อยเมื่อครั้งก่อนเข้าตีเมืองจันทบูรในช่วงกลาง พ.ศ. 2310 พระเจ้าตากทรงช้างพระที่นั่ง คีรีบัญชรพร้อมกำลังทหารยกทัพออกจากเมืองระยองมาตั้งค่ายพักที่วัดนี้จนสามารถตีเมืองจันทบูรได้ มีเรื่องเล่ากันว่ามีหลักฐานสำคัญคือ แท่นรองพระบาท ที่เชื่อกันว่าเป็นของที่อยู่คู่กับบัลลังก์ มีลวดลายแบบจีนผสมอยู่ทุกส่วน ลงรักปิดทองด้วยฝีมือช่างชั้นสูง สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2323 ได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 20 เมตร ยาว 40 เมตร
เมื่อพระเจ้าตากปราบดาภิเษกแล้วโปรดเกล้าฯ ให้นำบัลลังก์ที่ประทับของพระองค์ พร้อมด้วยตู้ลายรดน้ำ และพระพุทธรูปที่มีโครงสานด้วยหวายฉาบปูนมาถวายที่วัดเพื่อประดิษฐานเป็นพระประธานในอุโบสถ ต่อมาในสมัยพระบาทสมเด็จพระจอมเกล้าเจ้าอยู่หัว ได้เปลี่ยนชื่อใหม่เป็น "วัดราชบัลลังก์ประดิษฐาราม" เพื่อเชิดชูเกียรติแด่สมเด็จพระเจ้าตากสินมหาราช
อุโบสถหลังเก่า มีลักษณะเป็นอาคารก่ออิฐถือปูน หลังคาเครื่องไม้ลดชั้น มุงกระเบื้องว่าวซ้อนกัน ด้านหน้าและด้านข้างมีปีกนกคลุม เครื่องลำยองไม้แกะสลัก เชิงชายประดับด้วยไม้ฉลุลาย หน้าบันไม้กระดาน อุดเรียบตีแนวตั้ง ด้านหน้ามีประตูเข้าออก 2 ช่อง กรอบประตูตกแต่งด้วยลายเส้นนูน ซุ้มประตูทรงโค้งประดับด้วยลวดลายพันธุ์พฤกษาปูนปั้นทาสี แบบลายใบเทศ ศิลปะจีนผสมผสานกับศิลปะตะวันตก ผนังด้านหลังทึบตันมีเสาประดับผนังตรงกึ่งกลางด้าน ด้านข้างมีเสาประดับผนังแบ่งออกเป็น 5 ห้อง ด้านหน้า 4 ห้อง เป็นช่องหน้าต่าง ห้องสุดท้ายเป็นผนังทึบ หน้าต่างช่องแรกและช่องสุดท้ายมีกรอบและซุ้มรูปสามเหลี่ยมประดับลายพันธุ์พฤกษาแบบลายใบเทศกึ่งกลางซุ้มเป็นรูปดอกไม้และเหรียญอีแปะจีน กรอบหน้าต่างและซุ้มโค้งคล้ายซุ้มหน้านางประดับลายพันธุ์พฤกษาแบบลายใบเทศ สันนิษฐานว่าอุโบสถหลังเก่านี้น่าจะสร้างขึ้นในราวสมัยรัชกาลที่ 4–5 แห่งกรุงรัตนโกสินทร์
เจดีย์ทรงระฆัง ตามประวัติกล่าวว่า เริ่มก่อสร้างเมื่อ พ.ศ. 2430 แล้วเสร็จเมื่อ พ.ศ. 2445 ลักษณะเป็นเจดีย์ทรงระฆัง ก่ออิฐถือปูน ที่ฐานประทักษิณ มีบันไดทางขึ้น องค์ระฆังกลม ส่วนยอดเดิมชำรุดหักพัง และได้ซ่อมแซมขึ้นใหม่เป็นบัลลังก์สี่เหลี่ยมรองรับมาลัยเถาและปลียอด
นอกจากนี้ยังมีโบราณวัตถุอีกมากมาย เช่น ตู้ลายรดน้ำ บัลลังก์ มีดดาบ และของเก่า
โรล (ร็อคแมน)
โรล  เป็นไกนอยด์ในวิดีโอเกมซีรีส์"ร็อคแมน"และภาคแยก เธอเป็นหุ่นยนต์ที่ทำหน้าที่เป็นแม่บ้านซึ่งเป็นน้องสาวของร็อคแมน ซึ่งได้รับการสร้างโดย ดร. ทอมัส ไลต์ ผู้เป็นนักวิทยาศาสตร์อัจฉริยะ และมีความคล้ายคลึงกับอูรันจากเรื่อง"แอสโตรบอย" ทั้งนี้ ชื่อของเธอมาจากคำว่า "ร็อกแอนด์โรล" โดยเป็นการเล่นคำกับร็อคแมน ที่ได้รับการเรียกว่าเมกาแมนในดินแดนตะวันตก
ในซีรีส์ดั้งเดิม โรลเป็นตัวละครสนับสนุนที่ทำงานร้านค้าในเกมและไม่ได้ออกแบบมาเพื่อการต่อสู้ อย่างไรก็ตาม เธอได้รับการถ่ายทอดด้วยการเป็นตัวแทนมากขึ้นในภาคแยกต่าง ๆ เช่นในภาพยนตร์ชุด"ร็อคแมนเอ็กเซ่" ซึ่งโรลเอ็กเซ่มีลักษณะเป็นวัยรุ่นและเป็นแฟนสาวของร็อคแมนเอ็กเซ่ และในร็อคแมน DASH ซีรีส์ ซึ่งเธอเป็นนางเอกที่ชื่อโรล คาสเก็ตต์
ความโดดเด่นของเธอในซีรีส์นี้ได้เพิ่มขึ้นเมื่อเวลาผ่านไป โดยภาครีเมค อย่าง"ร็อคแมน ร็อคแมน" ซึ่งทำให้เธอกลายเป็นตัวละครที่เล่นได้ นอกจากนี้ แฟน ๆ มักจะดัดแปลงแก้ไขเกมก่อนหน้าในซีรีส์เพื่อแทรกเธอในฐานะตัวละครหลัก
ในซีรีส์"ร็อคแมน"ภาคแรก โรลปรากฏตัวในฐานะเด็กสาวผมบลอนด์สวมเดรสสีแดง, ผมหางม้าติดริบบิ้นสีเขียว และใส่รองเท้าแมรีเจนส์สีแดง เธอเป็นหุ่นยนต์ตัวที่สามที่ประดิษฐ์โดย ดร. ไลต์ ซึ่งสร้างขึ้นเพื่อเป็นผู้ช่วยของเขาโดยเฉพาะสำหรับการทำงานบ้าน
ตัวละครนี้ได้รับการจินตนาการใหม่ว่าเป็นตัวละครที่อายุน้อยกว่าหรืออายุมากกว่าตลอดการอวตารต่าง ๆ ของเธอ ตัวอย่างเช่น รูปลักษณ์และชุดของโรลเปลี่ยนไปเล็กน้อยใน"ร็อคแมน 8" ทำให้เธอดูอายุมากกว่า แม้ว่าภายหลังจะกลับสู่ภาวะปกติ อนึ่ง การออกแบบอย่างเป็นทางการของเธอได้รับการแก้ไขอีกครั้งใน"ร็อคแมน 11" โดยเพิ่มฮูดสีขาวให้แก่ชุดเดรสของเธอ แม้ว่าจะมีความคล้ายคลึงกับต้นฉบับมากกว่าก็ตาม
ร็อคแมนคลาสสิก.
ตอนแรก โรลได้ปรากฏเป็นช่วงที่สั้นมากในตอนท้ายของเกมภาคแรกของซีรีส์ โดยปรากฏเพียงเล็กน้อยในเครดิตตอนจบ ด้วยเหตุนี้ จึงไม่มีใครเอ่ยถึงชื่อของเธอเลย จนกระทั่ง"ร็อคแมน 3" ซึ่งเธอได้รับการบันทึกในรายการหุ่นยนต์ของ ดร. ไลต์ ที่แสดงในช่วงตอนจบ ทั้งนี้ เธอมีบทบาทเพียงเล็กน้อยในเกมยุคแฟมิคอมเป็นส่วนใหญ่ แต่เริ่มปรากฏตัวบ่อยขึ้นหลังจาก"ร็อคแมน 7"
แม้ว่าจะไม่สามารถเล่นได้ในภาคหลักส่วนใหญ่ แต่โรลสามารถปลดล็อกในฐานะตัวละครที่เล่นได้ในพอร์ตมือถือ ค.ศ. 2007 ของเกม"ร็อคแมน"ภาคแรก ซึ่งเธอสามารถชาร์จกระสุนบัสเตอร์ได้แบบเดียวกับ"ร็อคแมน 4" อย่างไรก็ตาม เธอไม่สามารถใช้อาวุธพิเศษได้ เนื่องจากการยิงกระสุนชาร์จของเธอนั้นใช้พลังงานอาวุธแทน
เกมภาคแยก.
โรลปรากฏในซีรีส์"ร็อคแมน DASH" ในชื่อโรล คาสเก็ตต์ ซึ่งเป็นช่างเครื่องที่รู้จักกันในจักรวาลในฐานะคนเฝ้าสังเกตการณ์ และน้องสาวบุญธรรมของร็อค วอลนัท
ส่วนในเกมต่อสู้อย่าง' และ' นั้น โรลเป็นตัวละครที่เล่นได้ แม้ว่าเธอจะถูกมองว่าเป็นตัวละคร "ตลก" เนื่องจากเธอมีการป้องกันและความสามารถในการต่อสู้ที่ไม่ค่อยสดใส นอกจากนี้ เธอยังได้ปรากฏตัวใน"" ด้วยชุดการเคลื่อนไหวที่ต่างไปจากเดิมอย่างสิ้นเชิง โดยใช้ไม้กวาดและถังของเธอ
เธอยังเป็นตัวละครที่สามารถเล่นได้ใน"ร็อคแมน ร็อคแมน" โดยสามารถเล่นโรลเวอร์ชันต่าง ๆ ได้สิบสามเวอร์ชัน รวมถึงเวอร์ชันที่มีชุด"ร็อคแมน 8" ของเธอ lส่วนทักษะของเธอคือโรลสวิง ที่ทำให้เธอสามารถใช้อาวุธระยะประชิด โดยมีไม้กวาดเป็นค่าเริ่มต้น